**FIAT Grande Panda: Designet i Italien til hele verden**

**FIATs nye Grande Panda er en kompakt familiebil, som imødekommer kundernes behov verden over.**

**Med Grande Panda markerer FIAT således sin tilbagevenden som en ambitiøs spiller på det globale bilmarked. Grande Panda er baseret på tre grundpiller: Italiensk design inspireret af den ikoniske Panda fra 80´erne, en global platform og lokal relevans. Den skal være bilindustriens var på ”blue jeans”: Den kan bruges til enhver lejlighed og passer til enhver kunde.**

**Cool og funktionel Grande Panda**

Den nye Grande Panda er baseret på Stellantis´ Smart Car multi-energi platform og det betyder, at den vil kunne fås både i en ren elektrisk version og en hybrid version. Den elektriske version er udstyret med et 44 kWh batteri og en elmotor, der yder 113 hk, hvilket giver en forventet rækkevidde på 320 km (under WLTP-godkendelse).

Grande Panda er en cocktail af et cool design, overraskende funktioner samt en smart udnyttelse af pladsen. Mere specifikt har den en længde på kun 3,99 meter, en højde på 1,57 meter og en bredde på 1,76 meter, men rummer alligevel en familie på 5 personer. Bagagerummet har en kapacitet på 361 liter, mens opbevaringsrummene foran passagersædet kan rumme 13 liter.

Som noget helt nyt har Grande Panda et integreret ladekabel, der kan lade med op til 7 kW. Det er en unik og brugervenlig løsning, hvor det spiralsnoede kabel nemt kan trækkes ud og returneres bag en klap under motorhjelmen.

**80´er vibes**

Designet er en moderne genfortolkning af den oprindelige Panda, der tager de cool elementer med fra 80'erne, men med et nutidigt tvist. Fronten er defineret af et kantet og skarpt design, der bliver understreget af LED-lyssignaturen med oplyste pixels, hvor kørelysene samtidig fungerer som blinklys. Beskyttelsespladen under fronten, de langsgående tagbøjler og de markante hjulkasser giver et indtryk af robusthed, mens navnet Panda er 3D-printet i dørene som en hyldest til den klassisk Panda 4x4.

Indvendigt er der er en særlig henvisning til den famøse testbane på Lingotto-bygningen, hvis ovale form har givet inspiration til flere af interiørets elementer, bl.a. instrumentpanelet, midterkonsolen og

rammen om den 10” touchskærm, hvor der som en finurlig detalje er placeret en lille modelbil af den første Panda.

I overensstemmelse med FIATs dogme ”No Grey” vil Grande Panda fås i en sprudlende palette af farver: Rød, hvid, sort, grøn, brun, blå og gul.

La Grande Panda er den første nyhed i en fremtidig modelfamilie, som vil blive udvidet med en ny model hvert år indtil 2027. FIAT vil dermed producere flere modeller på den samme globale og multi-energiplatform STLA Smart Car, hvilket gør det muligt for mærket at imødekomme kundernes behov over hele verden.

La Grande Panda kommer til Danmark i løbet af 2025.